BJC ร่าเริง! บุ๊คกำไรพิเศษหนุนกำไร Q3/58 เพิ่มขึ้นสองเท่าตัว
BJC ร่าเริง! บุ๊คกำไรพิเศษหนุนกำไร Q3/58 เพิ่มขึ้นสองเท่าตัว โดยงบฯ Q3/58 มีกำไรสุทธิ 825.17 ลบ. เพิ่มขึ้น 204% จากปีก่อนที่มีกำไร 271.07 ลบ. ขณะที่ งวด 9 เดือนมีกำไร 2,098.66 ลบ. เพิ่มขึ้น 88% จากปีก่อนที่มีกำไร 1,115.20 ลบ.
12 พ.ย. 2558

บริษัท เบอร์ลี่ ยุคเกอร์ จำกัด (มหาชน) หรือ BJC รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 825.17 ล้านบาท หรือมีกำไรสุทธิ 0.52 บาทต่อหุ้น เพิ่มขึ้น 204% จากช่วงเดียวกันของปีก่อนที่มีกำไรสุทธิ 271.07 ล้านบาท หรือมีกำไรสุทธิ 0.17 บาทต่อหุ้น
ขณะที่ ผลการดำเนินงานช่วง 9 เดือนแรกมีกำไรสุทธิ 2,098.66 ล้านบาท หรือ 1.32 บาทต่อหุ้น เพิ่มขึ้น 88% จากช่วงเดียวกันของปีก่อนที่มีกำไรสุทธิ 1,115.20 พันล้านบาท หรือ 0.70 บาทต่อหุ้น
สำหรับไตรมาส 3 ที่มีกำไรเพิ่มขึ้น เนื่องจากยอดขายและรายได้ค่าบริการในไตรมาสเพิ่มขึ้น โดยสาเหตุหลักมาจากยอดขายกลุ่มสินค้าและบริการทางบรรจุภัณฑ์แก้วและกระป๋องที่มียอดขายเพิ่มขึ้นทั้งในและต่างประเทศ และกลุ่มสินค้าและบริการทางเวชภัณฑ์ โดยมาจากฝ่ายการแพทย์สั่งซื้อเครื่องมือแพทย์มากขึ้น เนื่องจากโรงพยาบาลรัฐมีการอนุมัติงบประมาณเบิกจ่ายมากขึ้นในไตรมาส 3/58
นอกจากนี้ กำไรสุทธิสำหรับผู้ถือหุ้นในไตรมาส 3/58 เพิ่มขึ้น ส่วนหนึ่งมาจากรายได้อื่นจากการลดลงของหนี้สินที่บริษัทย่อยทางอ้อมจะต้องจ่ายชาระให้กับผู้ถือหุ้นใหญ่เดิมภายใต้สัญญาซื้อขายธุรกิจ จานวนเงิน 344 ล้านบาท